Klavdia

Η Κλαυδία Παπαδοπούλου (Ασπρόπυργος, 18 Αυγούστου 2002), γνωστή και ως Klavdia, είναι Ελληνίδα τραγουδίστρια.

Εκπροσώπησε την Ελλάδα στον Διαγωνισμό Τραγουδιού της Eurovision 2025 με το τραγούδι Αστερομάτα και κατέλαβε την 6η θέση με 231 βαθμούς. 

 Μουσική σταδιοδρομία 
Ξεκίνησε τη σταδιοδρομία της το 2017 με τη συμμετοχή της στον ελληνικό τηλεοπτικό διαγωνισμό ταλέντων «Ελλάδα Έχεις Ταλέντο». Το 2018, σε ηλικία 16 ετών. συμμετείχε στην 5η σεζόν του «The Voice of Greece», όπου έφτασε μέχρι τον τελικό. 

Λίγο καιρό μετά τη συμμετοχή της στο Voice, υπέγραψε συμβόλαιο με τη δισκογραφική εταιρεία Panik Records, με την οποία κυκλοφόρησε τα πρώτα της singles, μεταξύ των οποίων το τραγούδι «Χαράματα», που έγινε διπλά πλατινένιο από την IFPI Greece, και «Βασανίζομαι». Το 2024 κυκλοφόρησε τον ομώνυμο πρώτο δίσκο της, «Κλαυδία».

Στις 10 Ιανουαρίου 2025, ο ραδιοτηλεοπτικός σταθμός της ΕΡΤ ανακοίνωσε ότι η Κλαυδία θα ήταν μία από τους συμμετέχοντες στον εθνικό τελικό για την ανάδειξη του εκπροσώπου της Ελλάδας στον Διαγωνισμό Τραγουδιού της Eurovision, με το τραγούδι «Αστερομάτα». Στον εθνικό τελικό, που πραγματοποιήθηκε στις 30 Ιανουαρίου στο Christmas Theatre στο Γαλάτσι, η Κλαυδία τραγούδησε στην πέμπτη θέση από τις συνολικά δώδεκα συμμετοχές. Κατέλαβε τελικά την πρώτη θέση στη συνολική ψηφοφορία των επιτροπών και του κοινού, με 44 βαθμούς, και αναδείχθηκε νικήτρια, κερδίζοντας το δικαίωμα εκπροσώπησης της Ελλάδας στην σκηνή της Eurovision στη Βασιλεία της Ελβετίας, όπου κατέληξε στην 6η θέση με 231 βαθμούς ξεπερνώντας τους βαθμούς του νικητήριου τραγουδιού της Ελλάδας το 2005 (230 βαθμοί).

Αμέσως μετά τη συμμετοχή της στη Eurovision, κυκλοφόρησε το single «Αυτά Τα Μάτια Τα Γλυκά» από την Panik Records και το άλμπουμ «Asteromata».

 Προσωπική ζωή 
Είναι ποντιακής καταγωγής και μεγάλωσε στον Ασπρόπυργο. Από το 2024 μέχρι το 2025 ήταν σε σχέση με τον μουσικό παραγωγό OGE (Γιώργος Σωπασής), του οποίου είχε ερμηνεύσει αρκετά τραγούδια όπως το «Νύχτα μου μεγάλη», «Συντρίμμια» κ.α .

 Δισκογραφία 

 Album 

 2025 - Asteromata

 EP 

 2024 – Κλαυδία

 Singles 

 2022 – Lonely Heart
 2022 - Εδώ γυρνάω 
 2023 - Allou 
 2023 - Magemena 
 2023 – Χαράματα
 2023 – Holy Water
 2024 – Βασανίζομαι
 2024 – Movin' Too Fast (με τους Playmen)
 2024 – Νύχτα μου μεγάλη (με τον Oge και τους Arcade)
 2025 – Αστερομάτα
 2025  – Thinking About You
 2025  –  Αυτά τα μάτια τα γλυκά  
 2025  –  Sintrimia 
 2025   –  Για Ένα Αστέρι Τ' Ουρανού

 Παραπομπές 

Κατηγορία:Ελληνίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2025